ASIAN วิ่ง 2 วันติด! บวกต่อกว่า 5% โบรกฯแนะซื้อเป้า 10.80 บ. ชี้ผลงานโตต่อเนื่อง
ASIAN วิ่ง 2 วันติด! บวกต่อกว่า 5% โบรกฯแนะซื้อเป้า 10.80 บ. ชี้ผลงานโตต่อเนื่อง ล่าสุด ณ เวลา 10.44 น. อยู่ที่ 7.70 บาท บวก 0.40 บาท หรือ 5.48% สูงสุดที่ 7.75 บาท ต่ำสุดที่ 7.25 บาท ด้วยมูลค่าซื้อขาย 38.13 ล้านบาท
1 พ.ย. 2561

ผู้สื่อข่าวรายงานว่า ราคาหุ้น บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ล่าสุด ณ เวลา 10.44 น. อยู่ที่ 7.70 บาท บวก 0.40 บาท หรือ 5.48% สูงสุดที่ 7.75 บาท ต่ำสุดที่ 7.25 บาท ด้วยมูลค่าซื้อขาย 38.13 ล้านบาท

ทั้งนี้ ราคาหุ้น ASIAN ปรับตัวขึ้น 2 วันติดต่อกัน นับตั้งแต่ราคาหุ้นอยู่ที่ระดับ 7.05 บาท เมื่อวันที่ 30 ต.ค.2561 คิดเป็นการปรับตัวขึ้น 9.23%
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ซื้อ” หุ้น ASIAN ราคาเป้าหมาย 10.80 บาท/หุ้น ใช้ PER ที่ 15 เท่า ที่ระดับราคานี้มีอัตราผลตอบแทนเงินปันผลของปี 2561 ที่ 3.8% ถือว่าไม่ต่ำ และในระยะยาวยังคงประเมินว่า ASIAN เป็นบริษัทที่ดี มีโอกาสเติบโตได้จากความสามารถในการผลิตอาหารสัตว์เลี้ยง และการเข้าสู่ธุรกิจที่มีแบรนด์เป็นของตนเอง จากเดิมที่เป็น OEM ซึ่งจะส่งผลให้ในระยะยาวอัตรากำไรทยอยเพิ่มขึ้น
ทั้งนี้มองว่าผลประกอบการครึ่งปีหลังยังเป็นช่วงที่ดีที่สุดของปี แม้ บล.ดีบีเอส วิคเคอร์ส (ประเทศไทย) จะคาดว่าแนวโน้มไตรมาส 3/61 กำไรจะอยู่ที่ 95 ล้านบาทเพิ่มขึ้นเล็กน้อยจากไตรมาสก่อน โดยใช้สมมติฐานอัตรากำไรขั้นต้นที่ 9.8% และรายได้เพิ่มขึ้น 3.8% จากปีก่อน แต่ตามยังมีความเสี่ยงของการที่ผลประกอบการจะออกมาดีกว่าที่ประเมินไว้ เนื่องจากจากสถานการณ์ทูน่าและหมึกที่เคยฉุดอาจจะกลับมามีแนวโน้มดีกว่าที่คาดไว้
นอกจากนี้กำลังการผลิตอาหารสัตว์เลี้ยงที่เพิ่มขึ้นมาตั้งแต่ไตรมาส 2/61 ยังเป็นปัจจัยที่หนุนผลประกอบการและจะเป็นปัจจัยที่หนุนเสถียรภาพของกำไร